Protokols par nosacījumiem un noteikumiem Bulgārijas Republikas un Rumānijas uzņemšanai Eiropas Savienībā - VI pielikums:Protokola 20. pantā minētais saraksts: pārejas posma pasākumi - Bulgārija - 5.Transporta politika



Oficiālais Vēstnesis L 157 , 21/06/2005 Lpp. 0111 - 0115



5. TRANSPORTA POLITIKA 1. 31993 R 3118: Padomes Regula (EEK) Nr. 3118/93 ( 1993. gada 25. oktobris), ar ko paredz nosacījumus, saskaņā ar kuriem ārvalstu pārvadātāji dalībvalstī drīkst sniegt kravu iekšzemes autopārvadājumu pakalpojumus (OV L 279, 12.11.1993., 1. lpp.), un kurā jaunākos grozījumus izdara: - 32002 R 0484: Eiropas Parlamenta un Padomes 1.3.2002. Regula (EK) Nr. 484/2002 (OV L 76, 19.3.2002., 1. lpp.). a) Atkāpjoties no Regulas (EEK) Nr. 3118/93 1. panta un līdz trešā gada beigām pēc pievienošanās dienas, Bulgārijas pārvadātāji nesniedz kravu iekšzemes autopārvadājumu pakalpojumus citās dalībvalstīs, un citu dalībvalstu pārvadātāji nesniedz kravu iekšzemes autopārvadājumu pakalpojumus Bulgārijā. b) Līdz trešā gada beigām pēc pievienošanās dienas dalībvalstis paziņo Komisijai par to, vai tās pagarinās minēto laikposmu par, ilgākais, diviem gadiem, vai arī pēc minētā laikposma beigām tās pilnībā piemēros regulas 1. pantu. Ja šāds paziņojums netiek sniegts, piemēro regulas 1. pantu. Vienīgi tie pārvadātāji, kas veic uzņēmējdarbību dalībvalstīs, uz kurām attiecas regulas 1. pants, drīkst sniegt kravu iekšzemes autopārvadājumu pakalpojumus pārējās dalībvalstīs, uz kurām attiecas 1. pants. c) Tās dalībvalstis, uz kurām atbilstīgi b) punktam attiecas regulas 1. pants, var piecus gadus no pievienošanās dienas izmantot turpmāk izklāstīto procedūru. Ja kādā no šā punkta iepriekšējā daļā minētajām dalībvalstīm pastāv nozīmīgi tirgus vai tā daļas traucējumi, ko izraisa vai pastiprina kabotāža, piemēram, piedāvājums būtiski pārsniedz pieprasījumu, vai arī ir apdraudēta daudzu kravu autopārvadājumu uzņēmumu finansiālā stabilitāte vai pastāvēšana, attiecīgā dalībvalsts informē Komisiju un pārējās dalībvalstis par šo stāvokli un sniedz tām visu attiecīgo informāciju. Pamatojoties uz šo informāciju, attiecīgā dalībvalsts var lūgt Komisiju pilnīgi vai daļēji apturēt regulas 1. panta piemērošanu, lai atjaunotu parasto stāvokli. Pamatojoties uz attiecīgās dalībvalsts sniegtajām ziņām, Komisija pārbauda stāvokli un viena mēneša laikā pēc lūguma saņemšanas lemj par vajadzību paredzēt aizsardzības pasākumus. Piemēro procedūru, kas paredzēta regulas 7. panta 3. punkta otrajā, trešajā un ceturtajā daļā, kā arī minētā panta 4., 5. un 6. punktā. Steidzamos un izņēmuma gadījumos šā punkta pirmajā daļā minētā dalībvalsts var apturēt regulas 1. panta piemērošanu, tūlīt pēc tam iesniedzot Komisijai pamatotu paziņojumu. d) Kamēr atbilstīgi a) un b) punktam nepiemēro regulas 1. pantu, dalībvalstis var regulēt piekļuvi kravu iekšzemes autopārvadājumu tirgum, pakāpeniski palielinot savstarpēji izsniegto kabotāžas atļauju skaitu saskaņā ar divpusējiem nolīgumiem. Minētie pasākumi var paredzēt arī pilnīgas liberalizācijas iespēju. e) Piemērojot a) līdz c) punktu, piekļuve kravu iekšzemes autopārvadājumu tirgum nedrīkst būt vairāk ierobežojoša kā Pievienošanās līguma parakstīšanas dienā. 2. 31996 L 0026: Padomes Direktīva 96/26/EK ( 1996. gada 29. aprīlis) par atļaušanu kravu autopārvadātājiem un pasažieru autopārvadātājiem veikt profesionālo darbību un par diplomu, sertifikātu un citu kvalifikāciju apliecinošo dokumentu savstarpēju atzīšanu, lai veicinātu šo pārvadātāju tiesības veikt uzņēmējdarbību iekšzemes un starptautisko autopārvadājumu nozarē (OV L 124, 23.5.1996., 1. lpp.), kurā jaunākos grozījumus izdara: - 31998 L 0076: Padomes 1.10.1998. Direktīva 98/76/EK (OV L 277, 14.10.1998., 17. lpp.). Līdz 2010. gada 31. decembrim Direktīvas 96/26/EK 3. panta 3. punkta c) apakšpunktu Bulgārijā nepiemēro attiecībā uz pārvadājumu uzņēmumiem, kas nodarbojas vienīgi ar kravu un pasažieru iekšzemes autopārvadājumiem. Šo uzņēmumu pieejamais kapitāls un rezerves pakāpeniski un atbilstīgi turpmāk izklāstītajai sistēmai sasniedz minimālos apjomus, kas noteikti iepriekšminētajā pantā: - līdz 2007. gada 1. janvārim uzņēmuma pieejamajam kapitālam un rezervēm ir jābūt vismaz EUR 5850 par pirmo transportlīdzekli un vismaz EUR 3250 par katru papildu transportlīdzekli; - līdz 2008. gada 1. janvārim uzņēmuma pieejamajam kapitālam un rezervēm ir jābūt vismaz EUR 6750 par pirmo transportlīdzekli un vismaz EUR 3750 par katru papildu transportlīdzekli; - līdz 2009. gada 1. janvārim uzņēmuma pieejamajam kapitālam un rezervēm ir jābūt vismaz EUR 7650 par pirmo transportlīdzekli un vismaz EUR 4250 par katru papildu transportlīdzekli; - līdz 2010. gada 1. janvārim uzņēmuma pieejamajam kapitālam un rezervēm ir jābūt vismaz EUR 8550 par pirmo transportlīdzekli un vismaz EUR 4750 par katru papildu transportlīdzekli. 3. 31996 L 0053: Padomes Direktīva Nr. 96/53/EK ( 1996. gada 25. jūlijs), ar kuru paredz noteiktu Kopienā izmantotu transportlīdzekļu maksimālos pieļaujamos gabarītus iekšzemes un starptautiskajos autopārvadājumos, kā arī šo transportlīdzekļu maksimālo pieļaujamo masu starptautiskajos autopārvadājumos (OV L 235, 17.9.1996., 59. lpp.), un kurā jaunākos grozījumus izdara: - 32002 L 0007: Eiropas Parlamenta un Padomes 18.2.2002. Direktīva 2002/7/EK (OV L 67, 9.3.2002., 47. lpp.). Atkāpjoties no Direktīvas 96/53/EK 3. panta 1. punkta, transportlīdzekļus, kas atbilst direktīvas I pielikumā norādītajām 3.2.1., 3.4.1., 3.4.2. un 3.5.1. kategorijas robežvērtībām, līdz 2013. gada 31. decembrim drīkst izmantot Bulgārijas autoceļu tīkla neuzlabotajās daļās vienīgi tad, ja tie atbilst Bulgārijā noteiktajiem ass slodzes ierobežojumiem. Uz transportlīdzekļiem, kas atbilst Direktīvas 96/53/EK prasībām, no pievienošanās dienas nedrīkst attiecināt nekādus ierobežojumus, ja minētie transportlīdzekļi izmanto galvenos tranzīta autoceļus, kas norādīti I pielikumā Eiropas Parlamenta un Padomes Lēmumam Nr. 1692/96/EK ( 1996. gada 23. jūlijs) par Kopienas pamatnostādnēm Eiropas Transporta tīkla attīstībai [7]. Bulgārija ievēro turpmāk tabulās izklāstīto grafiku galveno autoceļu tīkla uzlabošanai. Visi ieguldījumi infrastruktūrā, kuri paredz Kopienas budžeta līdzekļu izmantošanu, nodrošina, ka maģistrālie ceļi tiek būvēti vai uzlaboti tā, lai atbilstu 11,5 tonnu kravnesībai uz vienu asi. Vienlaikus ar uzlabošanas darbu pabeigšanu, pakāpeniski notiek Bulgārijas autoceļu tīkla, tostarp Lēmuma Nr. 1692/96/EK I pielikumā norādītā tīkla, atvēršana starptautisko autopārvadājumu transportlīdzekļiem, kas atbilst direktīvā noteiktajām robežvērtībām. Visā pārejas laikposmā kravu iekraušanai un izkraušanai drīkst izmantot sekundāras nozīmes autoceļu tīkla neuzlabotās daļas, ja vien tas ir tehniski iespējams. No pievienošanās dienas uz visiem starptautisko autopārvadājumu transportlīdzekļiem ar pneimatisko balstiekārtu, kuri atbilst Direktīvā 96/53/EK noteiktajām robežvērtībām, visa Bulgārijas ceļu tīkla robežās neattiecas jebkādi uz laiku noteikti papildu maksājumi. Uz laiku noteiktos papildu maksājumus par to, ka tīkla neuzlabotās daļas izmanto starptautisko autopārvadājumu transportlīdzekļi bez pneimatiskās balstiekārtas, kuri atbilst direktīvā noteiktajām robežvērtībām, iekasē nediskriminējot. Maksājumu iekasēšanas sistēma ir pārskatāma, un šie maksājumi lietotājiem nerada liekus administratīvus apgrūtinājumus vai nokavējumus, kā arī šo maksājumu noteikšana nerada situāciju, ka pie robežas veic ass slodzes regulāras pārbaudes. Tiek nodrošināts, ka ass slodzes ierobežojumus nediskriminējot piemēro visā teritorijā un ka tie attiecas arī uz Bulgārijā reģistrētiem transportlīdzekļiem. Autoceļu uzlabošanas programma (km) 1.tabula Nr. | CEĻŠ | IEDAĻA | GARUMS/KM | ATVĒRTS SATIKSMEI | PASĀKUMS | 1 | 2 | 3 | 4 | 5 | 6 | 1. | I — 5/E — 85/ | GABROVO — SHIPKA | 18 | 2014. | JAUNBŪVE | 2. | I — 5/E — 85/ | KARDJALI — PODKOVA (MAKAZA) | 18 | 2008. | JAUNBŪVE | | | STARPSUMMA | 36 | | | 3. | I — 6 | SOFIA — PIRDOP | 56 | 2009. | REMONTS | 4. | I — 7 | SILISTRA — SHUMEN | 88 | 2011. | REMONTS | 5. | I — 7 | PRESLAV — E—773 | 48 | 2010. | ATJAUNOŠANA | | | STARPSUMMA | 136 | | | 6. | I — 9/E — 87/ | RUMĀNIJAS ROBEŽA — BALCHIK | 60 | 2009. | REMONTS | 7. | II — 12 | VIDIN — SERBIJAS UN MELNKALNES ROBEŽA | 26 | 2008. | ATJAUNOŠANA | 8. | II — 14 | VIDIN — KULA — SERBIJAS UN MELNKALNES ROBEŽA | 42 | 2009. | ATJAUNOŠANA | 9. | II — 18 | SOFJA APVEDCEĻŠ — ZIEMEĻU LOKS | 24 | 2014. | JAUNBŪVE | 10. | II — 19 | SIMITLI — GOTSE DELCHEV — GRIEĶIJAS ROBEŽA | 91 | 2008. | REMONTS | 11. | II — 29 | DOBRICH — VARNA | 21 | 2010. | REMONTS | 12. | II — 35 | LOVECH — KARNARE | 28 | 2011. | ATJAUNOŠANA | 13. | II — 53 | SLIVEN — YAMBOL | 25 | 2010. | REMONTS | 14. | II — 55 | GURKOVO — NOVA ZAGORA | 26 | 2010. | REMONTS | 15. | II — 55 | NOVA ZAGORA — SVILENGRAD | 81 | 2012. | REMONTS | | | STARPSUMMA | 107 | | | 16. | II — 57 | STARA ZAGORA — RADNEVO | 42 | 2010. | REMONTS | 17. | II — 62 | KYUSTENDIL — DUPNITSA | 26 | 2011. | ATJAUNOŠANA | 18. | II — 63 | PERNIK — SERBIJAS UN MELNKALNES ROBEŽA | 20 | 2010. | ATJAUNOŠANA | 19. | II — 73 | SHUMEN — KARNOBAT | 44 | 2012. | ATJAUNOŠANA | 20. | II — 73 | SHUMEN — KARNOBAT | 19 | 2011. | ATJAUNOŠANA | | | STARPSUMMA | 63 | | | 21. | II — 78 | RADNEVO — TOPOLOVGRAD | 40 | 2013. | REMONTS | 22. | II — 86 | ASENOVGRAD — SMOLYAN | 72 | 2014. | ATJAUNOŠANA | 23. | II — 98 | BURGAS — MALKO TARNOVO | 64 | 2014. | ATJAUNOŠANA | 24. | III-197 | GOTZE DELCHEV — SMOLYAN | 87 | 2013. | ATJAUNOŠANA | 25. | III-198 | GOTZE DELCHEV — BIJUŠĀS DIENVIDSLĀVIJAS MAĶEDONIJAS REPUBLIKAS ROBEŽA | 95 | 2013. | ATJAUNOŠANA | 26. | III-534 | ELENA — NOVA ZAGORA | 52 | 2012. | ATJAUNOŠANA | 27. | III-534 | NOVA ZAGORA — SIMEONOVGRAD | 53 | 2014. | ATJAUNOŠANA | | | STARPSUMMA | 105 | | | 28. | III-601 | KYUSTENDIL — BIJUŠĀS DIENVIDSLĀVIJAS MAĶEDONIJAS REPUBLIKAS ROBEŽA | 27 | 2011. | JAUNBŪVE | 29. | III-622 | KYUSTENDIL — BIJUŠĀS DIENVIDSLĀVIJAS MAĶEDONIJAS REPUBLIKAS ROBEŽA | 31 | 2013. | JAUNBŪVE | 30. | III-865 | SMOLYAN — MADAN | 15 | 2011. | ATJAUNOŠANA | 31. | III-867 | SMOLYAN — KARDJALI | 69 | 2014. | ATJAUNOŠANA | 32. | III-868 | SMOLYAN APVEDCEĻŠ | 40 | 2012. | JAUNBŪVE | 33. | IV — 410068 | SIMITLI— BIJUŠĀS DIENVIDSLĀVIJAS MAĶEDONIJAS REPUBLIKAS ROBEŽA | 28 | 2009. | JAUNBŪVE | 34. | | PLOVDIVAPVEDCEĻŠ | 4 | 2014. | JAUNBŪVE | | A1 | "TRAKIA" AUTOMAĢISTRĀLE — STARA ZAGORA — KARNOBAT | | | | 35. | | LOT 2 | 33 | 2010. | JAUNBŪVE | 36. | | LOT 3 | 37 | 2011. | JAUNBŪVE | 37. | | LOT 4 | 48 | 2014. | JAUNBŪVE | | | STARPSUMMA | 118 | | | | | KOPĀ | 1598 | | | 2. tabula | 2008. | 2009. | 2010. | 2011. | 2012. | 2013. | 2014. | | PASĀKUMS | | | | | | | | | REMONTS | 91 | 116 | 114 | 88 | 81 | 40 | 0 | | ATJAUNOŠANA | 26 | 42 | 68 | 88 | 96 | 182 | 258 | | JAUNBŪVE | 18 | 28 | 33 | 64 | 40 | 31 | 94 | | | 135 | 186 | 215 | 240 | 217 | 253 | 352 | 1598 km | [7] OV L 228, 9.9.1996., 1. lpp. Lēmumā jaunākie grozījumi izdarīti ar Lēmumu Nr. 884/2004/EK (OV L 167, 30.4.2004., 1. lpp.). --------------------------------------------------